Fudbalska reprezentacija Sjeverne Koreje
<s>Nnogometna reprezentacija Sjeverne Koreje je nacionalna nogometna reprezentacija Demokratske Narodne Republike Sjeverne Koreje, koja je pod ingerencijom Nogometnog saveza DNR Sjeverne Koreje (kor. 조선민주주의인민공화국 축구협회), glavnog nogometnog tijela u zemlji.</s>

<s>Sjeverna Koreja je punopravna članica AFC-a i FIFA-e - kontinentalnih i međunarodnih nogometnih saveza te istočnoazijskog podsaveza EAFF-a.</s><s>Zemlja nosi službeni FIFA-in kod PRK.</s><s>Službenim domaćim stadionima smatraju se Stadion Kim Il-sunga i Stadion Yanggakdo.</s>

<s>Reprezentacija je dosad nastupala na dva svjetska prvenstva, od čega je najuspješnije Svjetsko prvenstvo u Engleskoj 1966., gdje je Sjeverna Koreja stigla do četvrtfinala.</s>

<s>Od važnijih trofeja, Sjeverna Koreja je osvojila Nehru kup 1993., dva AFC Challenge Cupa 2010. i 2012. te broncu na Istočnoazijskom kupu 2005.</s>

<s>Sjeverna Koreja je dosad nastupala i na Neslužbenom svjetskom nogometnom prvenstvu gdje je u susretu igranom u Pyongyangu 15. studenog 2011. s 1:0 pobijedila tadašnjeg branitelja naslova - Japan.</s>

<s>Najvećom reprezentativnom pobjedom smatra se utakmica protiv reprezentacije Guama igranoj u Taipeiu 11. ožujka 2005.</s><s>Tada je korejska momčad pobijedila s ogromnih 21:0.</s><s>S druge strane, najvećim porazom smatra se utakmica protiv Portugala odigrana na posljednjem Svjetskom prvenstvu.</s><s>U drugoj utakmici skupine u Cape Townu, Portugal je deklasirao protivnika s visokih 7:0.</s>

<s>Povijest 
Tri godine nakon završetka Korejskog rata novoosnovana sjevernokorejska reprezentacija je odigrala prvu službenu nogometu utakmicu.</s><s>7. listopada 1956.</s><s>Korejci su na gostovanju u Pekingu pobijedili domaćina Kinu s minimalnih 1:0.</s>

<s>Reprezentacija je sastavljena od sjevernokorejskih igrača ali i korejske Chongryon zajednice iz Japana.</s>

<s>Sudjelovanja na SP</s>

<s>SP 1966.</s>

<s>Vidi i: Portugal - Sjeverna Koreja (četvrtfinale FIFA Svjetskog prvenstva 1966)
Na prvom Svjetskom prvenstvu održanom 1966. u Engleskoj, Sjeverna Koreja je bila jedna od senzacija samog turnira.</s><s>Nakon prvotnog poraza os Sovjetskog Saveza (3:0) i neriješenog s Čileom (1:1), sjevernokorejska reprezentacija je neočekivano pobijedila Italiju s 1:0.</s><s>Time je bila druga na tablici s tri boda, odnosno bodom više od Italije čime se plasirala u četvrtfinale.</s>

<s>U četvrtfinalu igranom na Goodison Parku, Sjeverna Koreja se susrela s Portugalom.</s><s>Azijska momčad je krenula odlično u utakmicu te je već u 25. minuti vodila s 3:0.</s><s>Međutim, naoko nenadoknadiv rezultat je preokrenuo portugalski nogometni velikan Eusébio koji je zabio četiri gola a utakmica je završila portugalskom pobjedom od 5:3.</s><s>Ipak, plasman u četvrtfinale se do danas smatra najboljim plasmanom na svjetskom nogometnom prvenstvu u povijesti korejske reprezentacije.</s>

<s>Prema dokumentarnom filmu objavljenom 1999. godine, tada još živi reprezentativci koji su sudjelovali na tom turniru opisali su kako su pri povratku kući dočekani kao nacionalni heroji.</s>

<s>Kontroverze u kvalifikacijama za SP 2006.</s>

<s>U ožujku 2005. reprezentacija je igrala kvalifkacijsku utakmicu protiv Irana iako je i prije susreta bilo jasno da Sjeverna Koreja ima male šanse za sam plasman na Mundijal.</s><s>Tijekom utakmice igrane u Pyongyangu, domaći navijači su napravili nerede nakon što je sirijski sudac Mohamed Kousa odbio dosuditi penal u korist domaćina.</s><s>Situaciju je pogoršalo davanje crvenog kartona jednom sjevernokorejskom igraču te su na teren počele letjeti boce, kamenje i stolice.</s><s>Nakon završetka utakmice, domaći navijači su blokirali autobus koji je trebao odvesti iranske nogometaše.</s><s>To je rezultiralo time da je Sjeverna Koreja izgubila pravo domaćinstva za utakmicu protiv Japana koja se odigrala na praznom stadionu u tajlandskom glavnom gradu Bangkoku.</s>

<s>SP 2010.</s>

<s>2009. godine Sjeverna Koreja se nakon dugih 44 godina ponovo kvalifikacirala u samu završnicu Svjetskog nogometnog prvenstva.</s><s>Tijekom samih kvalifikacija u skupini B, samo su prva dva mjesta vodila izravno na Mundijal dok je treća pozicija jamčila dodatne kvalifkacije.</s><s>Sjeverna Koreja je u konačnici imala 12 bodova kao i Saudijska Arabija ali i bolju gol razliku čime je osigurala drugo mjesto u skupini te plasman na SP.</s>

<s>Nakon 1966.</s><s>Sjeverna Koreja je 2010. ponovo nastupila na Svjetskom prvenstvu.</s><s>Reprezentacija je ždrijebom smještena u skupinu G zajedno s Brazilom, Portugalom i Obalom Bjelokosti.</s>

<s>Sjeverna Koreja se nije imala mogućnosti suprostaviti prejakim protivnicima te je ubilježila sva tri poraza, odnosno 2:1 protiv Brazila, 7:0 protiv Portugala te 3:0 protiv Obale Bjelokosti.</s>

<s>Na samom turniru je zabilježena mala skupinu navijača Sjeverne Koreje da bi se naknadno uspostavilo da se radi o Kinezima kojima su sjevernokorejske vlasti prodale svoj udio ulaznica.</s><s>Te iste vlasti su poricale tu činjenicu tvrdeći da je malom broju ljudi dozvoljeno da putuje na sam turnir.</s>

<s>Nakon debakla na tom turniru, reprezentacija je po nalogu službenih vlasti podvrgnuta javnom sramoćenju od šest sati.</s><s>Događaj se odvijao u Narodnoj palači kulture, a u publici, na čijem je čelu bio ministar sporta Pak Myong-chol, bilo je još 400 vladinih službenika, studenata i novinara.</s><s>Epilog tog sportskog događaja "gađanja drvljem i kamenjem" jest da je izbornik Kim Jong-Hun svoju profesiju prinudno zamijeno onom građevinskog radnika te je izbačen iz Korejske radničke partije.</s>

<s>Izbornik je u konačnici poslan u koncentracijski logor pod optužbom za osobnu izdaju Kim Jong-una.</s><s>Kritike su bile upućene i državnoj televiziji jer se usudila prenositi utakmicu s Portugalom.</s>

<s>Sudjelovanja na OI</s>

<s>OI 1964.</s>

<s>Na Olimpijskim igrama u Tokiju 1964.</s><s>Sjeverna Koreja je ždrijebom svrstana u skupinu B s Mađarskom, Jugoslavijom i Marokom.</s><s>Međutim, taj olimpijski nogometni turnir je obilježila nesvakidašnja situacija budući da su se Italija i Sjeverna Koreja povukli s turnira.</s><s>Talijani su maknuti jer nisu došli s amaterskom momčadi dok je s druge strane dosta sjevernokorejskih reprezentativaca bilo spriječeno igrati.</s>

<s>OI 1976.</s>

<s>Na svojim drugim Olimpijskim igrama u Montréalu, Sjeverna Koreja je bila uspješnija nego na prijašnjim.</s><s>Reprezentacija je najprije u svojoj skupini D s 3:0 pobijedila domaćina Kanadu u Torontu.</s><s>Nakon toga je uslijedio 3:1 poraz od Sovjetskog Saveza u Ottawi ali se reprezentacija kao druga u skupini plasirala dalje u četvrtfinale.</s><s>Tamo je uslijedio katastrofalan poraz od 5:0 protiv u Poljske, kasnijeg finalista turnira.</s>

<s>Azijski kup 
Sjeverna Koreja se prvi puta plasirala na Azijski kup u Kuvajtu 1980.</s><s>Reprezentacija je tada osvojila četvrto mjesto što je do danas najbolji uspjeh na tom kontinentalnom natjecanju.</s><s>Tu su još i sudjelovanja 1992. i 2011.</s>

<s>Ostali turniri 
Veće uspjehe reprezentacija je ostvarila na AFC Challenge Cupu gdje je 2008. bila treća dok je isti turnir osvojila 2010. i 2012.</s><s>Također, momčad je 1993. osvojila Nehru kup što je prvo veće natjecanje koje je reprezentacija osvojila.</s>

<s>Sjeverna Koreja kao članica podsaveza EAFF sudjeluje na Istočnoazijskom kupu na kojem je 2005. bila treća a 2008. četvrta.</s>

<s>Aktualna reprezentacija</s>

<s>Izbornik:  Kim Ch'ang-bok</s>

<s>Nedavno pozvani</s>

<s>Rekorderi
Ažurirano: 3. rujna 2015.</s><s>Igrači koji su boldirani su još uvijek aktivni.</s>

<s>Reference</s>

<s>Vanjske poveznice
The blog about football Democratic People's Republic of Korea 
Korea DPR  by FIFA, June 15, 2010
North Korea – The World Cup's Mystery Men by BBC News, June 9, 2010
The story of North Korea at the 1966 World Cup, BBC News, June 15, 2010
Northern Exposure: The People's Team Abroad by Soccerlens, July 25, 2010</s>

<s>Sjeverna Koreja
Fudbal ili nogomet u Sjevernoj Koreji</s>

